armvectores/hy_wikipedia_2023 huggingface dataset:
(8273) Ապաթեյա

(8273) Ապաթեյա (անգլ.՝ Apatheia), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 29-ին Մակիո Ակիյամայի և Թոշիմասա Ֆուրութայի կողմից Սուսոնոյում։
Միջին հեռավորությունը Արեգակից կազմում է 2,606303 ա. մ., առավելագույնը մոտենում է 1,9851 ա. մ. հեռավորության վրա և հեռանում 3,2275 ա. մ.։ Արեգակի շուրջ մեկ ամբողջական պտույտ է կատարում 1536,86 երկրային օրվա ընթացքում, իր ուղեծրով շարժվելով միջինում 0,234243 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8273) Ապաթեյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ագագա

Ագագա, լքված գյուղ Հայաստանի Սյունիքի մարզում, նախկին Սիսիանի շրջանի հարավային մասում, Տորունիք գյուղի մոտակայքում։ Նշմարվում են տների ավերակները։


== Տես նաև ==
Տորունիքի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==
Հրայր Գալստյան

Վիքիպեդիայում կան հոդվածներ  Գալստյան ազգանունով այլ մարդկանց մասին:Հրայր Արտավազդի Գալստյան (փետրվարի 27, 1940(1940-02-27), Վլադիկավկազ, ՌԽՖՍՀ, ԽՍՀՄ), հայ օդաչու-հրամանատար։
Ավարտել է Վոլչանսկի (Ուկրաինա) քաղաքացիական ավիացիայի օդաչուական ուսումնարանը (1968)։ 1968-1999 թվականներին աշխատել է «Էրեբունի» օդանավակայանում։
1988-1992 թվականներին Յակ-40 ինքնաթիռի անձնակազմում (2-րդ օդաչու) մասնակցել է Արցախի ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 80-ից ավելի թռիչք։
Ընդհանուր թռիչքաժամը Արցախ կազմել է 350 ժամ։
Պարգևատրվել է Արցախի Հանրապետության «Մարտական խաչ» 1-ին աստիճանի շքանշանով։


== Ծանոթագրություններ ==
Գարամբա ազգային պարկ

Գարամբա ազգային պարկ (ֆր.՝ Parc national de la Garamba), ազգային պարկ, որը գտնվում է Կոնգոյի Դեմոկրատական հանրապետության  հյուսիս-արևելքում։ Այն Աֆրիկայի ամենահին ազգային պարկերից մեկն է։ Զբաղեցնում է 4480 կմ² տարածք։
Առաջին հերթին ազգային պարկը հայտնի է նրանով, որ այստեղ բնակվում են սպիտակ ռնգեղջյուրի հազվագյուտ տեսակ՝ հյուսիսային սպիտակ ռնգեղջյուր։


== Աշխարհագրություն ==
Հյուսիսում բնապահպանական տարածքում գերակշռում են խոնավ սավաննաները և բարձրախոտ մարգագետինները։ Դեպի հարավ շարժվելիս նրանք վերափոխվում են սակավատերևների, որն այնուհետև դառնում է ընդարձակ անտառ։ Պարկի հարավային կեսը առավելապես զբաղեցված է խոնավ աևադարձային անտառներով.


== Պատմություն ==
Ազգային պարկը հիմնադրվել է 1938 թվականին։ 1960 թվականին այստեղ կար  մոտ 1000 հյուսիսային սպիտակ ռնգեղջյուր։ Սակայն 1980 թվականին, Կոնգոյի քսանամյա պատերազմից հետո, նրանց թվաքանակը կրճատվել է մինչ 12 տեսակի։
1980 թվականին տեղի ունեցավ Գարամբայի ՅՈՒՆԵՍԿՕ-ի Համաշխարհային ժառանգության ցուցակում գրանցվելու գործընթացը։ Չորս տարի անց ազգային պարկը ընդգրկվել է Համաշխարհային ժառանգության օբյեկտների ցանկում, որոնք գտնվում են ոչնչացման վտանգի եզրին։ Դա ստիպել է Բնության պահպանության միջազգային միությանը, Վայրի բնության համաշխարհային հիմնադրամին և Ֆրանֆուրտյան կենդանաբանական հանրությանը գործարկել ծրագիր, որով հնարավոր էր վերականգնել այգու դաունան՝ համագործակցելով զաիրսկի կառավարության հետ։ Դրական արդյունքները հանգեցրել են այն բանին, որ 1992 թվականին Գարամբան ջնջվել է օբյեկտների ցանկից, որոնք գտնվում են ոչնչացման վտանգի տակ։
Սակայն 1996 թվականին պարկի տարածքը կրկին մտցվեց այդ ցուցակի մեջ, երբ զինվորականները կենդանիների սպանդ իրականացրին։ Սակայն այն արդյունավետ չէ հյուսիսային սպիտակ ռնգեղջյուրի համար, որը վերացման եզրին է։ 2005 թվականին հետազոտողները միայն 4 կենդանի ցուցակագրեցին։


== Պատկերասրահ ==

		


== Ծանոթագրություններ ==
Մուսկատ (գինի)

Մուսկատ (ֆր.՝ muscat, լատ.՝ muscus բառից, մուսկուս), աղանդերային գինի, որը պատրաստվում է մուսկատ տեսակի սպիտակ, վարդագույն և սև խաղողից։ Որպես կանոն պարունակում է 13-16 % սպիրտ և 20-30 % շաքար։ Առանձնանում է խաղողում պարունակվող եթերային յուղերի կողմից հաղորդվող բնորոշ բույրով։ Խաղողը հավաքում են 25-40 % շաքարայնության դեպքում։
Առավել լայն ճանաչում ունեն Ֆրանսիայի, Իսպանիայի, Իտալիայի և այլ եվրոպական երկրների գինեգործական տնտեսությունների կողմից արտադրվող (ինչպես չոր, այնպես էլ քաղցր) մուսկատային գինիները։ Ճանաչում են ստացել նաև Մասսանդրա միավորման կողմից Ղրիմում աճեցվող մուսկատային տեսակի խաղողից պատրաստվող մուսկատները (հատկապես նախկին ԽՍՀՄ երկրների տարածքում)։
Մուսկատների որոշ տարատեսակներ անվանվում են մուսկատելների կողմից (Moscatel)։  Այս տերմինը տարբեր երկրներում ունի տարբեր նշանակություն և կարող է վերաբերել այն գինիներին, որոնց պատրաստման ժամանակ բացի մուսկատից օգտագործվում են նաև խաղողի այլ տեսակներ՝ մուսկատել տեսակի խաղողից գինիները, արտադրության վայրում որոշակի մուսկատների սորտերը (օրինակ՝ Setúbal DOC), մուսկատային գինիների համային և բուրմունքային որակները կրկնօրինակող գինիները, այդ թվում նաև արհեստական էսենցիայի օգնությամբ թնդեցված և մուսկատային խաղողից պատրաստված էժանագին գինիները։


== Ծանոթագրություններ ==
Աննա Սոֆյա Բերգլունդ

Աննա Սոֆյա Բերգլունդ (անգլ.՝ Anna Sophia Berglund, ապրիլի 5, 1986(1986-04-05), Սան Պեդրո, Լոս Անջելես, Կալիֆոռնիա, ԱՄՆ), ամերիկացի ֆոտոմոդել։


== Կենսագրություն ==
Աննան ծնվել է շվեդական գաղթականների ընտանիքում, ունի կրտսեր եղբայր։ Նա ավարտել է Փալոս Վերդեսի միջնակարգ դպրոցը, այնուհետև Կալիֆորնիայի համալսարանի թատերական ֆակուլտետը, ուսումնասիրել է Բևերլի Հիլզի Փլեյհաուսի դերասանական վարպետությունը։
2011 թվականի հունվարին եղել է Playmate տղամարդկանց Playboy ամսագրի համար։ Որոշ ժամանակ հանդիպել է Հյու Հեֆների հետ։
2018 թվականի մայիսի 12-ից Աննա Բերգլունդը ամուսնացած է դերասան Չարլի Օ'Դոնելի հետ։


== Ծանոթագրություններ ==


== Արտաքին հղումներ ==
Աննա Սոֆյա Բերգլունդը (անգլ.) Internet Movie Database կայքում
Աննա Սոֆյա Բերգլունդը Թվիթթերում
Աննա Սոֆյա Բերգլունդը Ինստագրամում
Շնորհալի (երգչախումբ)

«Շնորհաշի» երգչախումբ։ Ստեղծվել է 1980 թվականին՝ ՀԲԸՄ Բուենոս Այրեսի մասնաճյուղի հովանավորությամբ։ Ղեկավար՝ Դիանա Գաբրիելյան-Սարաֆյան։ Երկացանկն ընդգրկում է հայկական դասական և ժողովրդական երգեր, ինչպես և այլազգի հեղինակների գործեր։
Ռովնոե (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՌովնոեՌովնոե (ուկրաիներեն՝ Рівне), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Ռովնոե գյուղում բնակվում էր 667 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերին Պրիսկի

Վերին Պրիսկի, Կազյոլի տարածաշրջան,Կալուգայի շրջան, մտնում է «Սիլո Պոպոլևո» տարածքի մեջ։


== Աշխարհագրական դիրք ==
Տեղակայված է Ներքին Պրիսկիից մոտավորապես 3 կմ հյուսիս-արևմուտք։


== Բնակչություն ==
2010 թվականի տվյալներով Վերին Պրիսկիյում բնակվում էր ընդամենը 12 մարդ։


== Ծանոթագրություններ ==
Քեչելի

Քեչելի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Շեփիրան

Շեփիրան, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Ադամակերտ քաղաքից 32 կմ հարավ-արևելք, Տարոնո գետի վերին հոսանքի ձախ ափին։


== Բնակչություն ==
XX դարի սկզբին ուներ 30 տուն բնակիչ։


== Տնտեսություն ==
Բնակչության հիմնական զբաղմունքը երկրագործություն, անսանապահությունն ու այգեգործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դիանա Գալոյան

Դիանա Ռոբերտի Գալոյան (հունվարի 4, 1980(1980-01-04), Երևան, Հայկական ԽՍՀ, ԽՍՀՄ), հայ տնտեսագետ, տնտեսագիտության դոկտոր, պրոֆեսոր։


== Կենսագրություն ==
Դիանա Գալոյանը ծնվել է 1980 թվականի հունվարի 4-ին, Երևանում։
1996-2001 թվականներին սովորել է Երևանի պետական տնտեսագիտական ինստիտուտի ընդհանուր տնտեսագիտության ֆակուլտետի «Համաշխարհային տնտեսագիտություն» բաժնում, որն ավարտել է գերազանցությամբ։
2002 թվականին ընդունվել է Հայաստանի պետական տնտեսագիտական համալսարանի հեռակա ուսուցմամբ ասպիրանտուրա։
2005 թվականից աշխատում է Հայաստանի պետական տնտեսագիտական համալսարանի միջազգային տնտեսական հարաբերությունների ամբիոնում, սկզբում՝ որպես ասիստենտ, իսկ 2006 թվականից՝ որպես դոցենտ։
2008-2012 թվականներին համատեղությամբ աշխատել է Հայաստանի գիտությունների ազգային ակադեմիայի Մ. Քոթանյանի անվան տնտեսագիտության ինստիտուտում՝ որպես ավագ գիտաշխատող։
2013-2016 թվականներին դասավանդել է Երևանի պետական համալսարանի Եվրոպական ուսումնասիրությունների կենտրոնում։
2014-2017 թվականներին դասավանդել է Բրիտանական բիզնես դպրոցում (Հայաստան)։
2017 թվականին ՀՊՏՀ գիտական խորհրդի որոշմամբ ընտրվել է Հայաստանի պետական տնտեսագիտական համալսարանի միջազգային տնտեսական հարաբերությունների ամբիոնի վարիչի պաշտոնում։
2019 թվականի մայիսի 13-ին նշանակվել է Հայաստանի պետական տնտեսագիտական համալսարանի ուսումնական աշխատանքների գծով պրոռեկտոր։ 
2019 թվականի օգոստոսի 22-ից 2020 թվականի հուլիսի 1-ը եղել է ՀՊՏՀ ռեկտորի պաշտոնակատար։
2020 թվականի հուլիսի 17-ին ՀՊՏՀ ռեկտորի թափուր պաշտոնի համար հայտարարված մրցույթում ընտրվել է ՀՊՏՀ ռեկտոր, իսկ 2020 թվականի դեկտեմբերի 22-ին Հայաստանի Կառավարության որոշմամբ հաստատվել է ՀՊՏՀ ռեկտորի պաշտոնում։
Մասնակցել է բազմաթիվ միջազգային հետազոտական ծրագրերի, մասնագիտական վերապատրաստումներ է անցել ԱՊՀ և ԵՄ երկրներում, Ֆրիդրիխ Էբերտ հիմնադրամի Համագործակցության և խաղաղության տարածաշրջանային գրասենյակի միջազգային փորձագետ է (Ավստրիա)։
Ազատ տիրապետում է ռուսերենին և անգլերենին։


== Գիտական աստիճաններ ==
2004 թվականին հաջողությամբ պաշտպանել է թեկնածուական ատենախոսությունը և ստացել տնտեսագիտության թեկնածուի գիտական աստիճան։ 
2014 թվականին պաշտպանել է դոկտորական ատենախոսությունը և ստացել տնտեսագիտության դոկտորի գիտական աստիճան։ 
2018 թվականին ՀՀ բարձրագույն որակավորման կոմիտեի որոշմամբ արժանացել է պրոֆեսորի գիտական կոչման։ 
Հեղինակ է շուրջ 60 գիտական հրապարակումների։


== Ընտանիք ==
Ունի մեկ որդի։


== Ծանոթագրություններ ==


== Արտաքին հղումներ ==
Տնտեսագիտական համալսարանը մեր երազած համալսարանը դարձնելու ճանապարհին
Դիանա Գալոյան. ՀՊՏՀ-ում իրականացվում են համալիր բարեփոխումներ
Տնտեսագիտական մայր համալսարանի միջազգային գործունեության ուղղությունները
Կոնա (Իտալիա)

Անվան այլ կիրառումների համար տե՛ս՝ Կոնա (այլ կիրառումներ)Կոնա  (իտալերեն՝ Cona), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 3253 մարդ։ Խտությունը կազմում է 51 մարդ/կմ²։ Տարածքը գրավում է 64 կմ²։ Փոստային ինդեքս՝ 30010։ Հեռախոսային կոդ՝ 0426։
Կոմունան ունի Սուրբ Երրորդություն եկեղեցի։
Բարբաստրո

Բարբաստրո (իսպ.՝ Barbastro), քաղաք և համայնք Իսպանիայում, մտնում է Ուեսկա պրովինցիայի կազմի մեջ, Արագոն ինքնավար մարզ։ Համայնքը տեղակայված է Սոմոնտանո դե Բարբաստրո շրջանում։ Տարածքը՝ 107.60 կմ2։ Բնակչությունը՝ 17080 մարդ(ըստ 2010 թվականի մարդահամարի)։ Պրովինցիայի վարչական կենտրոից ունի 131 կմ հեռավորութուն։


== Պատմություն ==
1837 թվականի հունիսի 2-ին Բարբաստրոյից առաջ տեղի է ունեցել արյունահեղ մարտ կարլիստների և պետական զորքի միջև, որը չի ունեցել որոշիչ դեր։


== Հայտնի մարդիկ ==
16-րդ դարում Բարբաստրո քաղաքում ծնվել են Իսպանական գրականության մեջ հայտնի ոսկե դարի գրողներ Բրատյա Լուպերսիոն(1559) և Բարլտոմե Արհենսոլան։


== Արտաքին հղումներ ==
Պաշտոնական էջ (իսպ.)
Historia del barrio del Entremuro Archived 2008-04-03 at the Wayback Machine. (իսպ.)
Իրանի ազգային գրադարան

Իրանի ազգային գրադարան և արխիվ (պարսկերեն՝ كتابخانه ملي ايران), Իրանի ազգային գրադարան և մամուլի կենտրոնական պահոց, պետության գրադարանային տեղեկատվական, գիտահետազոտական, կրթական, մշակութային և հրատարակչական կենտրոն, Իրանի ազգային տեղեկատվական քաղաքականության բնագավառի կոորդինացիոն կենտրոն։ Գրադարանի և արխիվի հիմնական մասնաշենքերը գտնվում են Թեհրանում։


== Պատմություն ==

Իրանի ազգային գրադարանի ստեղծման  պատմությունը սկսվում է 1852 թվականից, երբ Թեհրանում սկսեց գործել Դար-ալ-ֆոնուն մեդրեսը, որին կից ստեղծվեց եվրոպական տիպի փոքրիկ գրադարան։ Այս ուսումնական գրադարանի գրքերի հավաքածուն դարձավ ապագա ազգային գրադարանի ֆոնդի միջուկը, որը բացվեց 1937 թվականին։ Ազգային գրադարանի կազմավորման հաջորդ փուլը դարձավ Թեհրանում 1897 թվականին «Մոարեֆ» կրթական ընկերակցության բացումը։ Իր գործունեության առաջին տարում ընկերակցությունը Դար-ալ-ֆոնուն մեդրեսի կողքին կառուցեց Ազգային կրթական գրադարան (այստեղ «ազգային» (մելլի) տերմինը ցույց է տալիս այս հաստատության ոչ պետական կարգավիճակը)։ 1905 թվականին  Ազգային կրթական գրադարանը և մեդրեսին կից Դար-ալ-ֆոնուն գրադարանը միավորվեցին Գիտությունների Ազգային գրադարանի մեջ։ Հետագայում գրադարանը մի քանի անգամ վերանվանվեց՝ Կրթական գրադարան (1919), Հանրային կրթական գրադարան (1934)։ 1936 թվականին ընդունվեց Հանրային կրթական գրադարանը Իրանի Ազգային գրադարանի վերափոխելու հայեցակարգը։ 1937 թվականին գրադարանի համար կառուցվեց նոր շենք, որը Հին Պարսկաստանի թանգարանի հետ միասին ստեղծեց միասնական ճարտարապետական համալիր Մաշգ մայդանում (Թեհրան)։

2001 թվականին Ազգային արխիվը և Իրանի Ազգային գրադարանը միավորվեցին մեկ միասնական կազմակերպական կառուցվածքի մեջ։


== Ծանոթագրություններ ==


== Արտաքին հղումներ ==
http://www.nlai.ir/en Իրանի ազգային գրադարան. պաշտոնական կայք
Iran's National Library (PressTV free documentary)
George Chandler: Iran. In: Ders.: Libraries in the East. An International and Comparative Study (International bibliographical and library service; Bd. 1). Seminar Press, London 1971, ISBN 0-12-815550-7, S. 39–50.
Allen Kent, Harold Lancour, Jay E. Daily, (Hrsg.): Encyclopedia of Library and Information Science, Nr. 13. New York: Marcel Dekker. S. 26–28.
Կվարխիթի

Կվարխիթի (վրաց.՝ კვარხითი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 710 մետր բարձրության վրա։ Շրջկենտրոն Գորիից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 379 մարդ։


== Ծանոթագրություններ ==
Նիժնիե Աբակասի

Նիժնիե Աբակասի (ռուս.՝ Нижние Абакасы, չուվաշերեն՝ Пĕчĕк Упакасси), գյուղ Ռուսաստանի Չուվաշիա հանրապետության Իբրեսինսկի շրջանի կազմում։
Բնակչությունը 2004 թվականին գրանցված տվյալներով կազմում էր 351 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարմեն Օրտիս

Կարմեն Միլագրոս Օրտիս (անգլ.՝  Carmen Milagros Ortiz, հունվարի 5, 1956(1956-01-05) կամ 1956, Նյու Յորք, Նյու Յորք, ԱՄՆ), ամերիկացի իրավաբան, ԱՄՆ Մասաչուսեթսի դատական օկրուգի դաշնային դատախազ։


== Կենսագրություն ==
Կարմեն Միլագրոս Օրտիսը ծնվել է Նյու Յորքում, պուերտոռիկացի ծնողների ընտանիքում, մեծացել է Արևելյան Հարլեմում։ Օրտիսն ասել է, որ մանուկ հասակում, երբ հեռուստատեսությամբ դիտում էր Պերի Մեյսոնին, նա իրեն ոգեշնչում էր դառնալու փաստաբան։ 1974 թվականին ավարտել է Սուրբ Ագնես դպրոցը, 1978 թվականին Ադելֆի համալսարանից ստացել է Բիզնես կառավարման բակալավրի աստիճան։ Այդ տարիների ընթացքում աշխատել է իր ընտանիքի նվերների խանութում։ 1981 թվականին ավարտել է Ջորջ Վաշինգտոն համալսարանի իրավաբանական դպրոցը։ 1980 թվականի ամռանը Էրիկ Հոլդերի հետ միասին պրակտիկա է անցել ԱՄՆ արդարադատության դեպարտամենտի հանրային ինտեգրացման հատվածում։ Հարվարդի համալսարանի պրոֆեսոր, Ուոթերգեյթյան նախկին դատախազ և նախկին գլխավոր դատախազի տեղակալ Ֆիլիպ Հեյմանի հետ միասին Գվատեմալայում աշխատել է դատական բարեփոխումների ուղղությամբ։
Նա աշխատել է «Մորիսսի և գործընկերներ» ընկերության փաստաբան, այնուհետև եղել է Միդլսեքս օկրուգի (Մասսաչուսեթս) օկրուգային դատախազի օգնական և ԱՄՆ դաշնային դատախազի օգնական։ 2009 թվականին նախագահ Բարաք Օբաման Օրտիսին նշանակում է Մասաչուսեթս դատական օկրուգի ԱՄՆ դաշնային դատախազ։ Նա դարձավ առաջին լատինաամերիկացի կինն այդ պաշտոնում։ 2011 թվականին «The Boston Globe» թերթը Օրտիսին անվանեց  «տարվա բոստոնցի»։ 2012 թվականին «Boston» ամսագիրը նրան շնորհեց երրորդ տեղը հիսուն ամենահզոր բոստոնցիների ցուցակում։
2011 թվականից Օրտիսը մեղադրանք ներկայացրեց ծրագրավորող Աարոն Շվարցի դեմ JSTOR կազմակերպության կայքից անօրինական ձևով գիտական հոդվածներ ներբեռնելու համար։ Չնայած այն բանին, որ JSTOR կազմակերպությունը հրաժարվեց Շվարցի դեմ ներկայացված հայցից, Օրտիսը չփակեց գործը և հայտարարեց «Գողությունը, գողություն է, կարևոր չէ դուք համակարգիչ եք օգտագործել, թե լինգ, գողացել եք փաստաթղթեր, տվյալներ կամ դոլարներ» (Stealing is stealing, whether you use a computer command or a crowbar, and whether you take documents, data or dollars): 2013 թվականի հունվարին Շվարցի ինքնասպանությունը, լրագրող Դեն Քեննեդիի հավաստմամբ, զզվանքի ալիք առաջացրեց (a wave of revulsion) Օրտիսի նկատմամբ։ Սպիտակ տան կայքում ստորագրահավաք սկսվեց Օրտիսին իր պաշտոնից ազատելու վերաբերյալ։


== Ծանոթագրություններ ==


== Արտաքին հղումներ ==
United States Attorney Carmen M. Ortiz. US Attorney’s Office — District of Massachusetts
Գանձա (Նինոծմինդայի շրջան)

Անվան այլ կիրառումների համար տե՛ս՝ Գանձա (այլ կիրառումներ)Գանձա (վրաց.՝ განძანი - Գանձանի), գյուղ Վրաստանի Սամցխե-Ջավախք մարզի Նինոծմինդայի շրջանում։ Գտնվում է Փարվանա լճի հարավային ափին, Նինոծմինդա քաղաքից 22 կիլոմետր հեռավորության վրա։


== Մշակույթ ==
Գանձայում է ծնվել հայ բանաստեղծ Վահան Տերյանը, գյուղագիր Ջավախեցին։ Տերյանի հայրական տանը ներկայումս գործում է թանգարան։ 1966 թվականից, յուրաքանչյուր տարի բնակավայրում մեծ հանդիսավորությամբ անց են կացվում Տերյանական օրերը, որին մասնակցում են քաղաքական և մշակութային գործիչների պատվիրակություններ Հայաստանից և Վրաստանից։


== Տնտեսություն ==
Խորհրդային տարիներին գյուղում գործում էր յուղի-պանրի գործարան, կար կարի ֆաբրիկայի մասնաճյուղ։ Բնակիչներն զբաղվում են հացահատիկային բույսերի և կարտոֆիլի մշակությամբ, պտղաբուծությամբ և անասնապահությամբ։ Գյուղն ուներ երկու միջնակարգ դպրոց, գրադարան, մշակույթի տուն և հիվանդանոց։


== Պատմական հուշարձաններ ==
Գանձայում և շրջակայքում պահպանվել են Սուրբ Հովհաննես մատուռը, Քյոռօղլու բերդը, Սուրբ Սարգիս կաթնաքարը, Սուրբ Կարապետ եկեղեցին (1859 թ.), Քանդած ժամը, XIX դարի կամուրջ և  երկու այլ եկեղեցիներ, որոնցից մեկը հայկական է, իսկ մյուսը ասորական (XIII-XIV դարեր)։ Կառուցվել է Հայրենական Մեծ պատերազմում զոհված մարտիկների հիշատակը հավերժացնող հուշարձան։
Սուրբ Կարապետ եկեղեցին կառուցվել է գյուղի բնակչության ջանքերով և մինչև հիմա համարվում է շրջանում նմանը չունեցող եկեղեցի,թե իր չափերով, թե ճարտարապետական կառուցվածքով։
Գյուղի բնակիչները գաղթել են 1830 թվականին` Էրզրումի վիլայեթից, Կարսից, Արդահանից և Սալմաստից։ 
Բնակչության հիմնական մասը սերում է Էրզրումի գավառի Կարճնկոց (Կռճնկոտ) գյուղից, որը ներկայումս գտնվում է Թուրքիայում և կոչվում է Եսիլովա։


== Պատկերասրահ ==

		
		
		
		


== Հայտնի անձինք ==
Վահան Տերյան
Ջավախեցի


== Տես նաև ==
Սամցխե-Ջավախք
Նինոծմինդայի մունիցիպալիտետ


== Ծանոթագրություններ ==


== Արտաքին հղումներ ==
Նինա Հարությունյան, Վահան Տերյանի տուն-թանգարանը
Գանձա գյուղի մասին RAA կայքում
Վարք (Արդենների գավառ)

Վարք (ֆր.՝ Warcq), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1316 մարդ, բնակչության խտությունը` 143.20 մարդ/կմ²։ Բնակավայրը զբաղեցնում է 9.19 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 3 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 841 աշխատունակ (15-64 տարեկան) բնակիչ, որոնցից ակտիվ էին 587-ը, իսկ ոչ ակտիվները` 254։ Ակտիվության ցուցանիշը կազմում է 69,8 %։ 587 աշխատունակ մարդկանցից աշխատել է 538 անձ (290 տղամարդ և 248 կին)։ Գործազուրկ են եղել 49 անձ (20 տղամարդ և 29 կին)։ 254 անաշխատունակներից 72-ը եղել են աշակերտներ կամ ուսանողներ, 120-ը` թոշակառուներ, իսկ 62-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գազ բեկված

Գազ բեկված (լատ.՝ Astragalus refractus), լոբազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա անցողուն, ծածկված երկծայր մազիկներով բույս է։ 20-40 սմ բարձրությամբ ծաղկակիրները դուրս են գալիս տերևների արմատամերձ կենտրոնից, կանգնած են ամուր և ուղիղ։ Ծաղկաբույլը կազմված է 20-30 ծաղիկներից, որոնք խիտ են, իսկ պտղի ժամանակ ծատ երկարացած են։ Պսակը դեղին է, իսկ ունդերը կախված են և գծային։


== Տարածվածություն ==
Հայտնի է Զանգեզուրի ֆլորիստիկական շրջանից (Աշոտավան գյուղ շրջակայք, ջրվեժ Շաքի)։ Աճում է նաև Արևելյան Անդրկովկասում, Թալիշում և Հյուսիսային Իրանում։


== Էկոլոգիա ==
Աճում է ծովի մակարդակից 1500-1700 մ բարձրությունների վրա, միջին լեռնայի գոտում չոր մարգագետիններում և մարգագետնատափաստանում։ Ծաղկում է մայիս-հուլիսին, պտղաբերում է հունիս-օգոստոս ամիսներին։


== Պահպանություն ==
Կրիտիկական վիճակում գտնվող հազվագյուտ տեսակ է։ Հայտնի է մեկ պոպուլյացիա 10 կմ²-ից պակաս տարածման և բնակության շրջանների մակերեսով։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականցվում


== Ծանոթագրություններ ==
Դուե Կառարե

Դուե Կառարե (իտալերեն՝ Due Carrare), կոմունա Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 8656 մարդ (2008 թ.)։ Բնակչության միջին խտությունը 326 մարդ/կմ²։ Զբաղեցնում է 27 կմ² տարածք։ Փոստային ինդեքս՝ 35020։ Հեռախոսային կոդ՝ 049։
Կոմունայում հունիսի 1-ին հատկապես նշվում է Սուրբ Կույս Մարիամի և Եղիսաբեթի հանդիպումը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար ՝ 049 5290470
Էլեկտրոնային փոստ՝ amministrazione@comune.duecarrare.pd.it
Պաշտոնական կայք՝ http://www.comuneweb.it/DuecarrareHome/ Archived 2006-08-19 at the Wayback Machine.


== Արտաքին հղումներ ==
http://www.comuneweb.it/DuecarrareHome/ Archived 2006-08-19 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Samsung Galaxy A6/A6+

Samsung Galaxy A6/A6+ անդրոիդ սմարթֆոններ, Samsung Electronics-ի բարձր և միջին մարկարդակի արտադրանքներ ։ Սմարթֆոնների մասին հայտարարվել է 2018 թվականի մայիսի 2-ին։ Վաճառքը սկսվել է ապրիլին։  Թողարկվել է Եվրոպայի մի շարք երկրներում, Ասիայում, Լատինական Ամերիկայում, Հարավային Կորեայում, Աֆրիկայում, Չինաստանում։ Թողարկվել են երեք գունային տարբերակներով՝ սև, կապույտ  և ոսկեգույն։


== Տեխնիկական դրույթներ ==
Երկու սմարթֆոններն էլ աշխատում են Անդրոիդ 8.0 Oreo օպերացիոն համակարգով և Սամսունգի կողմից մշակված  Samsung Experience 9-ով։  Galaxy A6-ը աշխատում Exynos 7870 Octa պրոցեսորով, իսկ Galaxy A6+ Snapdragon 450 պրոցեսորով և Octa-core 1.8 GHz Cortex-Adr ճարտարապետությամբ։ Երկու սմարթֆոններն ունեն հիշողության քարտի և երկու sim-քարտի հնարավորություն։  Galaxy A6-ն ունի մեկ հետին 16 մեգապիքսել և մեկ առջևի 16 մեգապիքսել տեսախցիկ։
Galaxy A6+ -ն ունի երկու հետին, 16 և 5 միգապիքսել և մեկ առջևի, 24 մեգապիքսելանոց տեսախցիկ։ A6-ն ունի 3000 միլիամպեր, իսկ A6+ -ը 3500 միլիամպեր ուժակուտակիչ։ Սմարթֆոնները կատարում  են դրոշակակիր մի շարք  գործառույթներ, օրինակ՝ Samsung Pay, Bixby Camera, 
Bixby Reminder, Always on Display: Ջրակայուն չեն։


== Ծանոթագրություններ ==


== Արտաքին հղումներ ==
Սմարթֆոների թրեյլրեը
KitKatClub

KitKatClub, գիշերային ակումբ Բեռլինում, որը բացվել է 1994 թվականի մարտին պոռնոգրաֆիկ ֆիլմեր ստեղծող ավստրիացի Սիմոն Թաուրի և նրա զուգընկերոջ՝ Քրիսթեն Քրյուգենի կողմից։


== Ընդհանուր ==
KitKatClub-ը գրավում է հաճախորդներ ամբողջ Եվրոպայից և ընդհանրապես ամբողջ աշխարհից իր երաժշտական կատարումների ընտրության (տեխնո և տրանս) և սեռականությամբ չկաշկանդված երեկույթների շնորհիվ։ Ակումբի կարգախոսն է՝ «Արա այն, ինչ ուզում ես, միայն շարունակիր շփվել»։
Հյուրերին թույլատրվում է բաց սեռական հարաբերությունների մեջ մտնել հենց տեղում։ Շատ խիստ դրես կոդը պետք է պահպանել, որպեսզի հնարավոր լինի մտնել ակումբ (հաճախ այն ստուգում է հենց Քրիսթենը)։ Դրես կոդը կարող է լինել ֆետիշ, լատեքս, կաշվե, գրգռիչ շորեր և գլամուր։ Ակումբի տարածքը ներառում է եռահարկ պարահրապարակ, իսկ դրսում՝ լողավազան։ Այն զարդարված է ուլտրամանուշակագույն լույսով և գույնզգույն նկարներով, որոնք նկարել է Բեռլինում ապրող նկարիչ Դեն Թրաումերը։
Վերջին տարիներին KitKatClub-ն ավելի է «զսպվել». երաժշտություն ունկընդրելը և պարելը հյուրերի համար հիմա ավելի կարևոր են, քան սեռական հարաբերությունները իրենց զուգընկերների հետ։
Հյուրերը միայն հետերոսեքսուալները չեն։ Բազմաթիվ նույնասեռական տղամարդիկ անցկացնում են իրենց հանգստյան օրերն այստեղ՝ «ՔիթՔաթ» ակումբը մյուս ակումբների համեմատությամբ դարձնելով ավելի բազմազան։
Տարիների ընթացքում KitKatClub-ը դարձել է Բեռլինի հայտնի հաստատություններից մեկը: 2001 թվականին ակումբի տարածք են մուտք գործում Դաշնային ոստիկանության ուժերը՝ պատճառաբանելով, որ «ակումբը մարդկանց հրավիրում է հանրային վայրերում բաց սեռական հարաբերություններով զբաղվելու», որը նախքան Երկրորդ համաշխարհային պատերազմի սանձազերծումը քրեական հանցագործություն էր։

1994 թվականից ի վեր ակումբի գտնվելու վայրը չորս անգամ տեղափոխվել է։ Այն բացվել էր Քրոյցբերգ թաղամասի Glogauer փողոցում։ 1999 թվականին այն տեղափոխվել էր գիշերային բեռլինյան կյանքի ամենամեծ թաղամասերից մեկը՝ Նոլենդորֆպլաց։ 2001 թվականին այն տեղափոխվել է Շյոնեբերգ թաղամաս՝ Bessemer փողոց։ 2007 թվականի հուլիսի սկզբներին այն տեղափոխվել է Միթթ թաղամասի SageClub ակումբ՝ Tresor ակումբին մոտ։ Ներկայումս այս երկու ակումբները իրար շատ մոտ են գտնվում, որը Բեռլինի ակումբային բիզնեսի համար ուշագրավ է։
Երբ 1994 թվականին KitKat-ը բացեց իր դռները, ակումբի հնչեցված երաժշտությունը հիմնականում դասական տրանս երաժշտությունն էր՝ գոա տրանս երաժշտության հետ մեկտեղմամբ։ Տարիների ընթացքում ակումբի սեփականատերները էլեկտրոնային երաժշտությանն ավելի մեծ տեղ են հատկացրել։ Որոշ հյուրեր այստեղ զարգացած երաժշտությանն անվանել են «KittySound»:


== Ծանոթագրություններ ==


== Արտաքին հղումներ ==
(անգլերեն) KitKatClub's official website
(անգլերեն) KitKatClub DVD booklet (English/Deutsch – PDF) Archived 2019-10-29 at the Wayback Machine. 1994–2005 – History of the KitKatClub by Kirsten.
(անգլերեն) KitKatClub@Myspace
(գերմ.) KitKat-photo gallery – Opening @ sageclub July 2007
http://www.kitkatclub.tv/
Ադամովկա (այլ կիրառումներ)

Ադամովկա, կարող է վերաբերել՝

Ադամովկա - գյուղ Ուկրաինայի Դոնեցկի մարզի Սլավյանսկիում
Ադամովկա - գյուղ Ուկրաինայի Ժիտոմիրի մարզի Բարանովի շրջանում
Ադամովկա - գյուղ Ուկրաինայի Խմելնիցկիի մարզի Դերաժնյայի շրջանում
Ադամովկա - գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում
Ադամովկա - գյուղ Ուկրաինայի Խմելնիցկիի մարզի Վինկովեցկի շրջանում
Ադամովկա - գյուղ Ուկրաինայի Նիկոլաևի մարզի Վրադիևկայի շրջանում
Ադամովկա - գյուղ Ուկրաինայի Չեռնիգովի մարզի Բորզնայի շրջանում
Ադամովկա - գյուղ Ուկրաինայի Վիննիցայի մարզի Բառի շրջանում
Ադամովկա - գյուղ Ուկրաինայի Վիննիցայի մարզի Գայսինի շրջանում
Ադամովկա - գյուղ Ուկրաինայի Վիննիցայի մարզի Կալինովկայի շրջանում
Ադամովկա - գյուղ Ուկրաինայի Վիննիցայի մարզի Պոգրեբիշչեի շրջանում
Ադամովկա - գյուղ Ուկրաինայի Վոլինի մարզի Ռատնովի շրջանում
Բլագոդատ (գյուղ, Երշիչսկի շրջան)

Անվան այլ կիրառումների համար տե՛ս՝ ԲլագոդատԲլագոդատ (ռուս.՝ Благодать), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցվետանա Մանևա

Ցվետանա Մանևա (բուլղար․՝ Цветана Георгиева Манева, հունվարի 30, 1944(1944-01-30), Պլովդիվ, Բուլղարիայի թագավորություն), թատրոնի, կինոյի, հեռուստատեսության բուլղարացի դերասանուհի, մանկավարժ։


== Կենսագրություն ==
Ցվետանա Մանևան ծնվել է 1944 թվականին Պլովդիվում՝ թատերական դերասան Գեորգի Մանևայի ընտանիքում։  Առաջին անգամ բեմ է բարձրացել 16 տարեկան հասակում Պլովդիվի դրամատիկական թատրոնում։ Կինոյում նկարահանվել է 1963 թվականից («Կալոյան»)։ 1966 թվականին ավարտել է Թատրոնի և կինոարվեստի ազգային ակադեմիան (Մոիս Բենիեշի արվեստանոց)։  1966-1979 թվականներին եղել է  Պլովդիվի դրամատիկական թատրոնի դերասանուհի, 1979-2000 թվականներին՝ «Արցունքներ և ծիծաղ» թատրոնի դերասանուհի։ Հանդես է եկել Եվրիպիդեսի, Շեքսպիրի, Մոլիերի, Իբսենի, Ստրինդբերգի, Յովկովի և այլ հայտնի դրամատուգների պիեսներում։ Նկարահանվել է հայտնի բուլղարացի ռեժիսորներ Դակո Դակովսկու, Յուրի Արնաուդովի, Բինկա Ժելյազկովայի և այլոց ֆիլմերում։ Ակտիվ մասնակցություն է ունեցել երկրի քաղաքական կյանքին, եղել է ԿԿ անդամ (1959), Բուլղարիայի խորհրդարանի պատգամավոր։ 1986-1987 թվականներին եղել է Բուլղարիայի դերասանների միության փոխնախագահ։ Հանդիսանում է «Ամառային Վառնա» միջազգային թատերական փառատոնի գեղարվեստական ղեկավարը։ 1983 թվականից դերասանական վարպետություն է դասավանդում Սոֆիայի Նոր բուլղարական համալսարանում, 1995 թվականից՝ համալսարանի պրոֆեսոր։
1977 թվականին ամուսնացել է դերասան Յավոր Միլուշևի հետ։


== Պարգևներ ==
Վառնայում բուլղարական ֆիլմերի փառատոնի գլխավոր մրցանակ, 1973
Բուլղարիայի վաստակավոր արտիստ, 1975
Բուլղարիայի ժողովրդական արտիստ, 1982
«Ստարա Պլանինա»  շքանշան, 2004


== Գրականություն ==
Кино: Энциклопедический словарь / Гл. ред. С. И. Юткевич Москва, Советская энциклопедия, 1987. - с. 252
Цветана Манева // Актеры зарубежного кино. Выпуск 12. - Л.: Искусство, 1978.


== Ծանոթագրություններ ==


== Արտաքին հղումներ ==
Филмография на Цветана Манева на сайта bgmovies.info Archived 2016-08-17 at the Wayback Machine.
Биография на Цветана Манева на сайта theatre.art.bg
Ցվետանա Մանևա (անգլ.) Internet Movie Database կայքում
Ցվետանա Մանևան ԿինոՊոիսկ կայքում
Ցվետանա Մանևան Кино-Театр կայքում
Սուրբ Աստվածածին եկեղեցի (Անգեղակոթ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Անգեղակոթի Սուրբ Աստվածածին եկեղեցի, հիմնադրվել է 17-րդ դարում, Հայ առաքելական եկեղեցի,  գտնվում է՝ Սյունիքի մարզի Անգեղակոթ գյուղում։
Անգեղակոթի գյուղը գտնվում է Սյունիքի մարզում,  Որոտան գետի  ձախափնյա սարավանդի  վրա,  մարզկենտրոնից 108  կմ  հս-արմ.,  ծովի  մակերևույթից 1800 մետր բարձրության վրա։


== Պատկերասրահ ==


== Տես նաև ==
Պատմամշակութային հուշարձաններ


== Ծանոթագրություններ ==
Քվեմո Օտրևի

Քվեմո Օտրևի (վրաց.՝ ქვემო ოტრევი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1055 մետր բարձրության վրա։ Շրջկենտրոն Գորիից հեռու է 17 կմ։


== Ծանոթագրություններ ==
Մասիս Կարապետյան

Մասիս Հովհաննեսի-Շիրազի Կարապետյան, հայ քանդակագործ, նկարիչ։
Հայ մեծանուն բանաստեղծ Հովհաննես Շիրազի որդին է, քանդակագործ Արա Շիրազի և վաղամեռիկ տաղանդավոր բանաստեղծ Սիփան Շիրազի եղբայրը։


== Կենսագրություն ==
Ծնվել է 1965 թ. օգոստոսի 9-ին։ 1981 թվականին ավարտել է Հակոբ Կոջոյանի անվան արվեստի դպրոցը, 1984 թվականին՝ Փանոս Թերլեմեզյանի անվան ուսումնարանը, 1990 թվականին՝ Երևանի գեղարվեստի ակադեմիայի քանդակագործության բաժինը։
1991 թվականից Հայաստանի նկարիչների միության անդամ է։
Մասնակցել է մի քանի ցուցահանդեսների։ Քանդակներից մեկը՝ «Տիգրան Մեծը», տեղադրված է Երևանի Մանկական զբոսայգում, մի քանիսը՝ արտասահմանում։
Կիա Վոն

Կիա Վոն (անգլ.՝ Kia Vaughn, հունվարի 24, 1987(1987-01-24), Բրոնքս շրջան, Նյու Յորք, Նյու Յորք, ԱՄՆ), ամերիկացի պրոֆեսիոնալ բասկետբոլիստուհի, խաղացել է Կանանց բասկետբոլի ազգային ասոցիացիայում։ Նա «Նյու-Յորք Լիբերտի» թիմի կողմից ընտրվել է 2009 թվականի ՎՆԲԱ դրաֆթում՝ ութերորդ համարով։ Խաղացել է կենտրոնական դիրքում, այժմ խաղում է թուրքական «Ֆեներբահչե» ակումբում։


== Վաղ կյանք ==
Կիա Վոնը ծնվել է 1987 թվականի հունվարի 24-ին՝ Նյու Յորքի Բրոնքս շրջանում, Էյժի Էլլինգտոնի դուստրն է։ Ունի յոթ կրտսեր եղբայր, սովորել է Մանհեթենի շրջանի թաղամասերից մեկում գտնվող Սուրբ Միխաիլի ակադեմիայում, որտեղ էլ խաղացել է տեղի բասկետբոլի հավաքականի կազմում։


== Ուսանողական կարիերա ==
2006-2009 թվականներին ուսանել է Ռատգերսի համալսարանում ու մարզվել լեգենդար մարզիչ Վիվիեն Ստրինգերի մոտ։ Համալսարանի բասկետբոլի թիմի կազմում մասնակցել է «Big East conference» մրցաշարին ու  16–0 հաշվով հաղթանակ տարել, միջին հաշվով յուրաքանչյուր խաղում վաստակելով 6․3 միավոր։ Հաջորդ տարի ճանաչվել է « All-Met Division I» կանանց համալսարանական բասկետբոլի տարվա խաղացող՝ յուրաքանչյուր խաղում վաստակելով 12․8 միավոր։


== Անձնական կյանք ==
Վոնի փեսացուն՝ Գարի Էրվինը, նույնպես պրոֆեսիոնալ բասկետբոլիստ է, որը խաղացել է ինչպես «NBA Ջի լիգայում», այնպես էլ՝Ավստրալիայի բասկետբոլի ազգային հավաքականում։


== Ծանոթագրություններ ==


== Արտաքին հղումներ ==
Профайл на сайте WNBA.com(անգլ.)
Профайл на сайте USA Women's National Team(անգլ.)
Статистика в WNBA на сайте Basketball-reference.com Archived 2018-03-15 at the Wayback Machine.(անգլ.)
Студенческая карьера в NCAA на сайте scarletknights.com(անգլ.)
Կրեսնայի համայնք

Անվան այլ կիրառումների համար տե՛ս՝ Կրեսնա (այլ կիրառումներ)Կրեսնա (բուլղար․՝ Община Кресна), համայնք Բուլղարիայում, Բլագոևգրադի մարզում։ Բնակչությունը՝ 5895 մարդ։ Տարածքը՝ 344 կմ²։ Վարչկենտրոնը՝ Կրեսնա քաղաք։ Քմեթը՝ Վալենտին Կրումով Ստոիչկով։


== Համայնքի կազմը ==
Համայնքի մեջ են մտնում հետևյալ բնակավայրերը՝

Բուդուլցի
Գորնա-Բրեզնիցա
Դոլնա-Գրադեշնիցա
Եզերեց
Կրեսնա
Նովո-Սելո
Սլիվնիցա
Ստարա-Կրեսնա
Վլախի
Օշտավա


== Արտաքին հղումներ ==
Կրեսնայի համայնք Archived 2011-05-04 at the Wayback Machine. (բուլղ.)
Կուսանաց անապատ (այլ կիրառումներ)

Կուսանաց անապատ անունը կարող է վերաբերել.

Կուսանաց անապատ եկեղեցի՝ հայկական առաքելական եկեղեցի Հայաստանի Հանրապետության Լոռու մարզի Հաղպատ գյուղում,
Կուսանաց անապատ՝ հայկական առաքելական վանական համալիր ներկայիս Ադրբեջանի Հանրապետության Գյոլգյոլի շրջանի Ոսկանապատ գյուղում,
Կուսանաց անապատ՝ հայկական առաքելական վանական համալիր Արցախի Հանրապետության Շահումյանի շրջանի Գետաշեն գյուղում,
Կուսանաց անապատ՝ հայկական առաքելական եկեղեցի Հայաստանի Հանրապետության Սյունիքի մարզի Շինուհայր գյուղում,
Կուսանաց անապատ՝ հայկական առաքելական եկեղեցի Արցախի Հանրապետության Ասկերանի շրջանի Ավետարանոց գյուղում։


== Տես նաև ==
Կուսանաց վանք (այլ կիրառումներ)
Բուժակ

Անվան այլ կիրառումների համար տե՛ս՝ Բուժակ (այլ կիրառումներ)
Բուժակ (ֆելդշեր), միջին բժշկական կրթությամբ մասնագետ, որը նախաբժշկական օգնություն է ցույց տալիս հիվանդին, գյուղերում և քաղաքներում բժշկի ղեկավարությամբ իրականացնում կանխարգելիչ ու սանհակահամաճարակային աշխատանք։ Բժշկի նշանակած բուժական գործողությունների, բուժարարողությունների, պարզագույն լաբորատոր հետազոտությունների շրջանակը, ինչպես նաև ծանր հիվանդությունների, դժբախտ պատահարների, թունավորումների և այլ դեպքերում (մինչև բժշկի գալը) ինքնուրույն կատարվող բուժօգնության ծավալը որոշվում է այդ նպատակով հաստատված կանոնադրությամբ։ Բուժակի աշխատանքը բուժակամանկաբարձական կետում և այլ վայրերում տարբեր է։ Առողջապահական կետում նա կատարում է ամբուլատոր ընդունում։
Բուժակներն իրենց գործունեությունը ծավալում են Ռուսաստանում, Հայաստանում, Ղազախստանում, Ղրղզստանում և Ուզբեկստանում։


== Տես նաև ==
Բժիշկ
Բուժքույր


== Ծանոթագրություններ ==


== Արտաքին հղումներ ==
Բուժակի մասին Սովետական Մեծ Հանրագիտարանում
Մարտնչող մատերիալիզմի նշանակության մասին

«Մարտնչող մատերիալիզմի նշանակության մասին» (ռուս.՝ О значении воинствующего материализма), Վլադիմիր Լենինի հոդվածը։ Գրվել է 1922 թվականին, «Պոդ զնամենեմ մարկսիզմա» («Под знаменем марксизма») ամսագրի համար (1922, № 3)։ Աշխատությունը մարքսիստ փիլիսոփաների և ԽՄԿԿ տեսական գործունեության ծրագիր էր և մարքսիստական դիրքերից քննարկում էր այն, որոնք «բխում էին սոցիալիստական շինարարության պահանջներից»։ Հոդվածը փորձում էր հիմնավորել մարքսիստ-փիլիսոփաների և բնագիտության ներկայացուցիչների, մարքսիստական փիլիսոփաների և մատերիալիստների դաշինքի, մատերիալիզմի, աթեիզմի մատերիալիստական ավանդույթների պրոպագանդման, իդեալիստական տեսությունների և այլ տեսակի գաղափարախոսությունների դեմ պայքարի անհրաժեշտությունը։ 
Աշխատության մեջ հետագա զարգացում են ստացել մարքսիստական աթեիզմի սկզբունքները։ Հատուկ նշանակություն է տրվել մարտնչող աթեիզմի ստեղծմանն ու պրոպագանդմանը, զանգվածներին աթեիստական, «կոմունիստական ոգով» դաստիարակմանը, հավատացյալների հետ տարվող աշխատանքների եղանակների բազմազանությանը, կրոնի նկատմամբ գիտակցական վերաբերմունք ունենալուն և այլն։
Անճոռնի դքսուհին (նկար)

«Անճոռնի դքսուհին», ֆլամանդացի նկարիչ Քվինտեն Մասեյսի վրձնին պատկանող նկար։ Նկարիչը յուղաներկը վրձնել է 1513 թվականին։ Այսօր ստեղծագործությունը պահպանվում և ցուցադրվում է Լոնդոնի ազգային պատկերասրահում։


== Ծաղրանկարը որպես արվեստի նոր ուղղություն ==
Մարդկանց կամ երևույթները ծաղրելու, դիմակազերծելու, քննադատելու նպատակով ծաղրանկարիչը դիմում էգրոտեսկի, շարժի։ Ծաղրանկարները լայն առումով այն պատկերներն են, ուր գիտակցաբար ստեղծվում է կոմիկական էֆեկտ, զուգակցվում են իրականն ու երևակայականը, չափազանցվում կամ սրվում են մարդու մարմնի, դեմքի, հագուստի, վարքագծի տիպական գծերը, օգտագործվում անսպասելի զուգորդումներ ու նմանեցումներ։
Ծաղրանկարը հայտնի է հնագույն, միջնադարի և Վերածննդի արվեստներից։ Սովորաբար ծաղրանկարը վերելք է ապրում հասարակական մեծ ընդհարումների և ժողովրդական զանգվածների ակտիվության շրջանում, երբ դեմոկրատական ուժերը այն ծառայեցնում են որպես պայքարի միջոց (Ռեֆորմացիայի, XVIII դարի վերջի Ֆրանսիական բուրժուական հեղափոխության, 1812 թվականի Հայրենական պատերազմի, եվրոպական երկրներում 1830 թվականի և 1848-1849 թվականների հեղափոխությունների, 1871 թվականի Փարիզյան կոմունայի, 1905-1907 թվականների ռուսական հեղափոխության ժամանակների ծաղրանկարները)։


== Նկարագիր ==
Նկարում պատկերված պառավն աչքի է ընկնում հսկայական շորագլխարկով և թորշոմած կրծքերով, որոնք պիրկ ընդգրկվել են սեղմիրանի օգնությամբ։ Երկու ձեռքերն էլ դրված են ցածրիկ եզրապատի վրա. ձախ ձեռքը ուղղակիորեն դրված է եզրապատին, իսկ աջ ձեռքում պահում է վարդը՝ դեռևս կոկոն վիճակում։ Վերջին դրվագը նկարիչը հատուկ է արել, որպեսզի ծաղրուծանակի ենթարկի իր հերոսուհուն։ Կասկածելի է, որ այս նկարը համարվում է դիմանկար։ Ըստ երևույթին նկարը մեր օրերը չհասած ինչ-որ մի այլ նկարի ձևափոխված-արտանկարված տարատեսակն է։ Այդ անհետացած նկարից օգտվել է նաև Լեոնարդո դա Վինչին՝ իր առավել վաղ ստեղծած նկարը վրձնելիս։ Ըստ Դա Վինչիի արվեստի հետազոտողների, վերջինս հակում ուներ նկարելու անսովոր մարդկանց, արատավորների, որոնք իր համար խիստ կարևոր էին իդեալական մարմին նկարելու գործում։

Ժամանակակիցների մոտ ծիծաղ է հարուցել նաև պառավ հերցոգուհու հանդերձանքը։ Այսպիսի շորագլխարկ Եվրոպայում կրել են մինչև 1450 թվականը, դա երևում է նաև Յան վան Էյքի կնոջ՝ Մարգարիտայի դիմանկարից։


== Հետաքրքիր փաստեր ==
Իրենց գրոտեսկային նկարներով, որտեղ պատկերված են հորինած, կեղծ և մտացածին հերոսներ, Քվինտեն Մասեյսն ու Լեոնարդո դա Վինչին ստեղծեցին նոր նախադեպ արվեստի պատմության մեջ, երբ իրենց հորինած կերպարները օգտագործվում են երգիծաբանական նպատակով։ Օրինակ «Անճոռնի դքսուհու» կերպարը հանդիպում է չեխ նկարիչ Վացլավ Հոլլարի «Թունիսի թագուհին» ստեղծագործության մեջ։

Ըստ Մարտին Գարդների «Անոտացիայի ենթարկված Ալիսան» գրքի, «Ալիսը Հրաշքների աշխարհում» գրքի առաջին նկարազարդող Ջոն Տեննիելը օգտվել է Մասեյսի «Անճոռնի դքսուհին» ստեղծագործությունից։


== Ծանոթագրություններ ==


== Արտաքին հղումներ ==
«An Old Woman ('The Ugly Duchess')»։ The National Gallery, London։ Վերցված է 2012-04-30 
 http://www.medecine-des-arts.com/Une-vieille-femme-pas-si-grotesque.html  
 http://archives.lesoir.be/?action=nav&gps=657929
Ժիլեն

Ժիլեն (ռուս.՝ Жилень), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Չերեպետկա գետի աջ ափին 13 կմ հեռավորության վրա։ Գետի երկարությունը 13 կմ է։ Գետի ակունքը գտնվում է Պոդբուժե գյուղի մոտ։ Ժիլենի ակունքը գտնվում է Նովոսելկի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000019586
Հիդրոլոգիական ուսումնասիրությունների կոդը - 110001958
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բացիր իմ սիրտը (ֆիլմ)

Բացիր իմ սիրտը (իտալերեն՝ Aprimi il cuore), իտալական դրամա։ Նկարահանել է ռեժիսոր Ջադա Կոլագրանդեն 2002 թվականին։


== Սյուժե ==
Կատերինան ապրում է ավագ քրոջ՝ Մարիայի հետ։ Մարիան մարմնավաճառ է, և քույրերն ապրում են նրա աշխատած գումարով։ Ավագ քրոջ խնամակալությունը վերաբերում էր ոչ միայն գումարային միջոցներին, այլև քրոջ հետ սեքսին և շփմանը։ Կատերինային թույլատրվում էր հաճախել միայն պարի դպրոց։ Եվ հենց այնտեղ էլ նա հանդիպում է իր առաջին սիրուն՝ ուսուցիչ Ջովաննիին։ Նկատելով նրանց համակրանքը՝ Մարիան ամեն ինչ իր հսկողության տակ է վերցնում։ Նա թույլատրում է Ջովաննիին՝ աղջկան զրկել կուսությունից, իսկ հետո խնդրում է, որ այլևս չգա։ Սակայն Ջովաննին շարունակում է հանդիպել Կատերինայի հետ։ Մարիան սպանում է Ջովաննիին։ Հետո բոլոր տղամարդիկ, ովքեր քնում են Կատերինայի հետ, մահանում են։


== Դերասանական կազմ ==


== Տես նաև ==
«Բենզին» - 2001 թվականի իտալական դրամա
«Ալիս» - 2002 թվականի ֆրանսիական դրամա երկու քույրերի մասին


== Արտաքին հղումներ ==
Открой моё сердце(անգլ.) ֆիլմը Internet Movie Database կայքում
Открой моё сердце(անգլ.) ֆիլմը Rotten Tomatoes կայքում
Գայլ (ֆիլմ)

Գայլ (անգլ.՝ Wolf), ռեժիսոր Մայք Նիկոլասի 1994 թվականի սարսափ ֆիլմը թրիլերի և դրամայի տարրերով։ Ֆիլմի պրեմիերան տեղի է ունեցել 1994 թվականի հունիսի 17-ին։


== Սյուժե ==
Խոշոր հրատատարակչության խմբագիր Վիլ Ռենդելը տարիքի հետ կորցնում է իր գործնական խորաթափանցությունը։ Իսկ նրա թիկունքում հասունանում է դավադրություն, որի գլխում կանգնած է Ռենդելի սան, երիտասարդ և առաջադեմ Սթյուարդ Սուինթոնը։ Բայց մի օր Վիլ Ռենդելի մասնակցությամբ տեղի է ունենում պատահար, որը արմատապես փոխում է իրավիճակը՝ տան ճանապարհին նա մեքենայի տակ է գցում մի գայլի։ Ցնցված այդ փաստից, Վիլը դուրս է գալիս մեքենայից՝ ցանկանում ստուգել կենդանու վիճակը։ Գայլը մեռած տեսք ուներ, բայց հանկարծ հարձակվում է և կծում մոտեցող Վիլին։ Նա պատրաստվում է դիմել բժշկին, սակայն նկատում է, որ վերքը բուժվել է և կծածի տեղում ակտիվ կենդանու բուրդ հիշեցնող մազեր են աճում։
Սկսած այդ պահից, Վիլը իր մեջ նկատում է որոշ տարօրինակ բաներ՝ աննախադեպ սրված տեսողություն, լսողություն և հոտառություն, արթնանում է կենդանական վճռականությունը և ներըմբռնումը։ Սկզբում Ռենդելը գտնում էր, որ դա ուշագրավ է, սակայն հաստատորեն շարունակվող կերպարանափոխությունը շուտով սկսում է նրան անհանգստացնել։ Քաղաքում սկսվում են գիշերային հարձակումներ մարդկանց վրա, տարբերվող կենդանական դաժանությամբ։ Այդ գիշերներից մեկում սպանվել է Վիլի կինը։ Վերջինս ընկնում է հետաքննություն իրականացնող հետախույզների կասկածի տակ։ Ինքը Վիլը արդեն կասկածում է իր անմեղության վրա։


== Դերերում ==
Ջեք Նիկոլսոն — Վիլ Ռենդել
Միշել Պֆայֆեր — Լորա, Ռեյմոնդ Էլդենի աղջիկը
Ջեյմս Սփեյդեր — Սթյուարդ Սուինթոն
Քեյթ Նելիգան — Շարլոտա, Վիլ Ռենդելի կինը
Ռիչարդ Ջենկինս — հետախույզ
Քրիստոֆեր Պլամմեր — Ռեյմոնդ Էլդեն, հրատարակճության սեփականատեր
Էիլին Ատքինս — Մերի
Դեյվիդ Հայդ Պիրս — Ռոյ
Օմ Պուրի — բժիշկ Վիջավ Ալիզեյաս
Ռոն Ռիֆկին — բժիշկ Ռալֆ
Դեյվիդ Շվիմմեր — կենդանաբանական այգու ոստիկան


== Սաունդթրեք ==
1994 թվականին առանձին CD սկավառակով դուրս եկավ ֆիլմի սաունդթրեքը, որը բաղկացած է 20 կոմպոզիցիայից և որի հեղինակը Էնիո Մորիկոնեն է։


=== Երգերի ցանկ ===
Wolf and love — 3:32
The Barn — 1:59
The Dream and the Dear — 9:15
The Moon — 5:28
Laura Goes to Join Wolf — 2:20
Laura and Wolf United — 1:24
First Transition — 1:28
The Howl and the City — 3:21
Animals and Encounters — 4:37
Laura Transformed — 3:36
Wolf — 2:48
Second Transition — 1:17
Wills Final Goodby — 1:31
Chase — 5:44
Confirmed Doubts — 3:41
The Talisman — 3:27
Third Transition — 0:57
A Shock for Laura — 2:43
Laura and Will — 2:26
Laura — 2:37


== Արտաքին հղումներ ==
Գայլ(անգլ.) ֆիլմը Internet Movie Database կայքում
«Գայլ»(անգլ.) ֆիլմը allmovie կայքում:
«Գայլ»(անգլ.) ֆիլմը Box Office Mojo  կայքում
Գայլ(անգլ.) ֆիլմը Rotten Tomatoes կայքում


== Ծանոթագրություններ ==
Սիբիրի 1-ին բանակային կորպուս

Սիբիրի 1-ին բանակային կորպուս, ռուսական բանակի համազորային միավորում (կորպուս)։ Ձևավորվել է 1900 թվականի մայիսին գեներալ-լեյտենանտ Ն. Պ. Լինևիչի հրամանատարության ներքո։


== Կազմ ==
1-ին Սիբիրյան հրաձգային դիվիզիա
1-ին բրիգադ
Սիբիրյան 1-ին հրաձգային գունդ
Սիբիրյան 2-րդ հրաձգային գունդ
2-րդ բրիգադ
Սիբիրյան 3-րդ հրաձգային գունդ
Սիբիրյան 4-րդ հրաձգային գունդ
1-ին Սիբիրյան հրաձգային հրետանային բրիգադ
2-րդ Սիբիրյան հրաձգային դիվիզիա
1-ին բրիգադ
Սիբիրյան 5-րդ հրաձգային գունդ
Սիբիրյան 6-րդ հրաձգային գունդ
2-րդ բրիգադ
Սիբիրյան 7-րդ հրաձգային գունդ
Սիբիրյան 8-րդ հրաձգային գունդ
2-րդ Սիբիրյան հրաձգային հրետանային բրիգադ
Ուսսուրիյան հեծելազորային բրիգադ o Պրիմորսկյան դրագունական գունդ
1-ին Ներչինսկյան կազակական գունդ
1-ին Ամուրյան կազակական գունդ
Ուսսուրիյան կազակական դիվիզիոն
Սիբիրի 1-ին հրասանդային- հրետանային դիվիզիոն
Սիբիրյան 2-րդ ծանր հրետանային դիվիզիոն
Սիբիրյան 1-ին սակրավորների գումարտակ
Սիբիրյան 1-ին պոնտոնային գումարտակ
Սիբիրյան 1-ին կայծային վաշտ
Սիբիրյան օդագնաց վաշտ


== Հրամանատարներ ==
31.07.1900 - 02.10.1903` գեներալ-լեյտենանտ Նիկոլայ Պետրովիչ Լինևիչ
23.11.1903 - 05.04.1904` գեներալ-լեյտենանտ Վլադիմիր Վիկտորովիչ Սախարով
05.04.1904 - 17.03.1905` գեներալ-լեյտենանտ բարոն Գեորգի Կարլովիչ ֆոն Շտակելբերգ
23.05.1905 - 07.06.1910` գեներալ-լեյտենանտ Ալեքսանդր Ալեքսեևիչ Գերնգրոս
07.06.1910 - 11.04.1911` գեներալ-լեյտենանտ Յակով Ֆյոդորովիչ Շկինսկի
26.04.1911 - 11.05.1912` գեներալ-լեյտենանտ Արկադի Նիկանորովիչ Նիշչենկով
11.05.1912 - 10.07.1916-ից հետո` գեներալ-լեյտենանտ (14.04.1913-ից՝ հեծելազորի գեներալ ) Միխայիլ Միխայլովիչ Պլեշկով
03.07.1917 - 1918` գեներալ-լեյտենանտ Եվգենի Անդրեևիչ Իսկիրցկի


== Շտաբի ղեկավարներ ==
1906—26.05.1911` գեներալ-մայոր Նիկոլայ Ալեքսանդրովիչ Զարուբին


== Աղբյուրներ ==
Русская армия в Великой войне: Картотека формирований
К. А. Залесский. Первая мировая война. Правители и военачальники. Биографический энциклопедический словарь. 2000
Բրեժինյու դի Նազարե

Բրեժինյու դի Նազարե (պորտ.՝ Brejinho de Nazaré), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Գուրուպի գավառի կազմի մեջ։ Բնակչությունը կազմում է 4096 մարդ՝ 2006 թվականի տվյալներով։ Գրավում է 1 724,441 կմ2 տարածք։ Բնակչության խտությունը՝ 2,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12.687.317,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.848,52 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,673 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Բրեժինյու դի Նազարեի մասին
Հոգ տար մայրիկի մասին

«Հոգ տար մայրիկի մասին» (կորեերեն՝  엄마를 부탁해)՝  գեղարվեստական ​​վեպ , որը լույս է տեսել Չանգբիում 2008 թվականի նոյեմբերի 5-ին, գրող Շին Քյոնգսուկի կողմից։ 2007թվականի ձմռանից մինչև 2008թվի ամռանը այն շարադրվել է  «Արարում և քննադատություն» բաժնում:Պատմությունը ծավալվում է անհայտ կորած մորը հետ բերելու գործընթացում , որը Սեուլի կայարանում բաց էր թողել ամուսնու  ձեռքը՝  փորձելով փնտրել որդու տունը։ Եվ այդ ամենը նկարագրվում է մայրիկի տեսակետի փոփոխման եղանակով։
2010 թ. դեկտեմբերի 21-ին լույս է տեսել նաև  էլեկտրոնային գրքերի ծրագիր iPhone- ի համար:2009-ի սեպտեմբերին «Հոգ տար մայրիկի մասին» գրքի անգլերեն թարգմանությունը վաճառվեց ԱՄՆ-ի Քնոֆ քաղաքում, իսկ 2011-ի ապրիլից այն վաճառվում է ԱՄՆ-ի շուկայում  ' Please Look After Mom' վերնագրի ներքո:Այն հրատարակվել է ոչ միայն ԱՄՆ-ում, այլ նաև 22 տարբեր երկրներում, ինչպիսիք են  Անգլիան և Լեհաստանը։


== Մրցանակներ ==
«Մարդ» ասիական գրական մրցանակ


== Ծանոթագրություններ ==
Միխալկովցի (գյուղ, Յարմոլինի շրջան)

Միխալկովցի (ուկրաիներեն՝ Михалківці), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Միխալկովցի գյուղում բնակվում էր 340 մարդ։ Բնակավայրը զբաղեցնում է 1755 կմ² տարածք։ Բնակչության խտությունը կազմում էր 193,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարիցկովսկի գյուղական խորհուրդ (Մաշևսկի շրջան)

Ստարիցկովսկի գյուղական խորհուրդ  (ուկրաիներեն՝ Старицьківська сільська рада), Ուկրաինայի Պոլտավայի մարզի Մաշևսկի շրջանում։
2001 թվականի տվյալներով Ստարիցկովսկի գյուղական խորհրդում բնակվում էր 870 մարդ։ Բնակավայրը զբաղեցնում է 53,79 կմ² տարածք։ Բնակչության խտությունը կազմում էր 16,17 մարդ/կմ²։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)